AlexejDobrolubov/national_council_slovak_2010 huggingface dataset:
79. schôdza NR SR - 3.deň - A. dopoludnia
Dátum: 2022-12-12
Poslanec: Suja, Miroslav (-)
Druh vystúpenia: Vystúpenie s faktickou poznámkou

150. Ďakujem. Tak začnem asi odzadu. Pán poslanec Šefčík, vy máte krízu osobnosti, vás nemusí nikto urážať, stačia vaše prejavy a sa urážate sám. A, pán poslanec Dostál, to boli asi len výhovorky, ako ospravedlniť, prečo ste podržali ministra Mikulca, aj to chabá výhovorka. A teraz tam hovoril... Kto tam ešte hovoril? Pán poslanec Benčík. Ako vy viete, že Mikulec je nekompetentný alebo proste že má niečo za prstami, čo sa vám nepáči, ale aj tak ste ho podporili. No tak potom to hovorí o tom, že aký ste človek. Mne keď niekto vadí a viem, že nerobí svoju robotu správne, že je podozrivý z nejakej korupcie, sú proti nemu svedkovia, tak ho v živote nebudem podporovať, ale vidíte, to je rozdiel medzi nami dvoma. Jedna vec je niekoho udávať a druhá je niekoho takéhoto podporovať. A čo povedal vám to ten miestny zabávač tuná hore v tom vchode, tam ako je ten prechod: „Suja, ty pôjdeš sedieť!“ Jasné, že to nehovoril na mikrofón, lebo vtedy bol a hovoril to v tom vchode, našťastie tam bolo viacej poslancov. Neviem, či sa niekto dokáže postaviť a povedať áno, že to povedal, ale je to tak. A čo sa tých trestných oznámení týka (povedané so smiechom), áno, podali sme trestné oznámenia, podali sme trestné oznámenia, bolo nám zamietnuté, odvolali sme i... odvolali sme sa, bolo zamietnuté odvolanie, ale čuduj sa svete, prišlo odvolávanie vlády a zrazu nás volajú na výpovede, lebo sa to týka poslancov alebo nominantov, ktorí nie sú z OĽANO, ale zo strán, ktoré by mohli hlasovať proti OĽANO (povedané so smiechom), tak to vyšetrovanie sa obnovilo. Zrazu. Toto je presne to zneužívanie tej polície, ktoré som hovoril. To je... (Reakcia z pléna.) Najprv nám zatrhnete, potom zatrhne... zamietnete odvolanie a zrazu, keď vám to vyhovuje, začneme stíhať Krajniaka. Prečo nie? Aby sme ich pekne držali za gule, nieže náhodou povalia vládu ešte oni.
79. schôdza NR SR - 3.deň - A. dopoludnia
Dátum: 2022-12-12
Poslanec: Suja, Miroslav (-)
Druh vystúpenia: Vystúpenie s faktickou poznámkou

72. Ďakujem za slovo. No, pán poslanec Šefčík, ja sa vyjadrím len k tomu SPF-ku, ma to tak zaujalo. Vy ste vyčítali, že čo všetko sa dialo v SPF-ku, a oprávnene. To vravím, že oprávnene. Ale čo ste vy urobili, tá vaša demokratická, protikorupčná vláda? Vy ste tam nominovali, vy, OĽANO a Matovič ste tam nominovali a vymenoval hu váš bývalý minister Mičovský, bývalú vysokú funkcionárku SPF-ka, ktorá mala na starosti zmluvy, kde presne k tomu najväčšiemu rozkrádaniu dochádzalo, vy ste ju dali za riaditeľku! A presne, čo ste vyčítali teraz tu, tak robil váš nominant, vaša nominantka. Však preto hu aj zatkli. Však na to sa jej prišlo a zatkli hu. Vaša nominantka. Tak vy tu čo hovoríte o demokracii?! A to, aby nebolo všetkého dosť, tak ste tam dali riaditeľa, vášho bývalého kolegu, aby ste ho niekde upratali, no tak to je ešte väčšia topka. Ten pozamestnával desiatky ľudí podľa údajov, ktoré sme dostali na výbor, ktorí ani do roboty nechodia, len biele duše a berú peniaze. Dokonca je taký demokratický, že aj svojho vlastného sedemnásťročného syna zamestnal na dohodu. A vy tu idete niečo hovoriť o SPF-ku?! Veď ste skorumpovaná banda, presne taká istá, ako tam bola predtým! Presne taká istá skorumpovaná banda, pán Šefčík! Vláda Matoviča by tu vydržala kľudne štyri roky, keby mal okolo seba len ľudí, ako ste vy. Ovce, čo im je to úplne jedno, nech sa tu kradne, koľko chce. Vy tu idete hovoriť, čo sa stalo predtým?! Ale teraz sa deje to isté na tom SPF-ku!
79. schôdza NR SR - 3.deň - A. dopoludnia
Dátum: 2022-12-12
Poslanec: Suja, Miroslav (-)
Druh vystúpenia: Vystúpenie s faktickou poznámkou

52. Pán poslanec Grendel, mne sa páči ten váš plačlivý prejav, že ako ste vy na spoločnej jednej lodi a neviem čo. Ale pravda je taká (povedané so smiechom), že nikto viacej nedourážal a nenaložil SaS-ke ako Igor Matovič. Ja sa čudujem, že pred dvomi rokmi neodišli od vás po tom, čo ten váš dokonalý premiér im nadával do vrahov, zlodejov, podvodníkov, že majú na svedomí tisíce mŕtvych, konkrétne Sulík a podobne. Toto sú tí (povedané so smiechom), teraz čo... o... ktorých prosíte o pomoc. Nemal ste problém dva a pol roka toto tolerovať Matovičovi. Ani raz ste sa ich nezastal a nepovedal nie, Igor Matovič, nie je to pravda. Nie, toleroval ste im to. A teraz idete tu plakať a oslovovať ich. Dva a pol roka tu ubližujete ľuďom, občanom Slovenskej republiky. A teraz sa zrazu cítite, že vám niekto ide ubližovať? Dva a pol roka tu hrdúsite celé Slovensko. Áno, súhlasím s tým, že SaS-ka je s vami na jednej lodi, s tým sa dá súhlasiť, lebo dva a pol roka vám toto pomáhala. Dva a pol roka SaS-ka, OĽANO, SME RODINA a tí BEZ ĽUDÍ vám tu pomáhali ničiť celé Slovensko. S tým sa dá súhlasiť. Ale to vaše vyplakávanie, ako prepáčte, takýto herecký výkon, veľmi slabý. Je neviem, či vám každému predpísali, ako máte vystupovať, ale ide to ako cez kopirák.
79. schôdza NR SR - 3.deň - A. dopoludnia
Dátum: 2022-12-12
Poslanec: Suja, Miroslav (-)
Druh vystúpenia: Vystúpenie s faktickou poznámkou

38. Ďakujem za slovo. By som zareagoval na jednu vec, pán poslanec Galek, keď ste sa odvolávali a vyčítali, že niektorí miníš... že tu nesedí niektorí ministri alebo zástupcovia vlády, alebo premiér. Áno, vadí vám to, mne to vadí takisto, len zasa je to také, dvojaký meter máte vy v SaS-ke, keď sa odvolávali niektorí ministri a vyčítali sme, že tu nesedí Mikulec alebo Kolíková, tak vaši kolegovia to ospravedlňovali, že tu sedieť nemusia, a ja si myslím, že to je presne ten istý prípad. Aký rozdiel je medzi Kolíkovou a súčasnými členmi vlády? Žiadny. Ona bola vtedy ministerka, takisto tu mala sedieť a kolegovia, vaši kolegovia, čo sedia vedľa vás, povedali, že tu sedieť nemusia, že nič im to neprikazuje. Mne to vadilo vtedy a mne to vadí aj teraz. Na rozdiel od vás, keď vám to vadí len teraz. Vašim kolegom to predtým nevadilo.
79. schôdza NR SR - 2.deň - A. dopoludnia
Dátum: 2022-12-09
Poslanec: Suja, Miroslav (-)
Druh vystúpenia: Vystúpenie s faktickou poznámkou

158. Ďakujem za slovo. Pán minister Naď, vaši kolegovia tu včera, pozrite si záznam, hovorili, že vy a Budaj ste donútili Matoviča odstúpiť z postu premiéra. To tu zaznelo včera v rozprave. No tak nerozumiem teraz, prečo sa tu bijete za tú Matovičovu vládu. Áno, Heger je dobrý premiér, lebo je obyčajný vzduch. Povie, čo mu... spraví to, čo mu povie Matovič. Na rozdiel od vás. Vy jediný sa dokážete Matovičovi postaviť ani ho nepočúvate, to je jasné, to je pravda. Takže bojujete len za to, lebo ste prilepení o svoje stoličky. O nič iné, o nič iné, pán minister Naď. O nič iné. A vy hovoríte, že máme rešpektovanú politiku v demokratickom svete. No nemýľte si rešpekt s tým, za čo nás majú v demokratickom svete. Za bábku, ktorej oznamujú, čo má robiť. A keby sme raz zaváhali, keby sme takto nerobili, tak už nie sme rešpektovaní. Sme pre nich len bábka. Podľa mňa a podľa aj vašich bývalých kolegov ste taký istý zlodej, taký istý zlodej, ako ste... (reakcia z pléna) vy a vaši kolegovia, kritizujete, čo tu boli pred vami, taký istý zlodej podľa vašich kolegov. (Reakcia z pléna.) Tých, čo ste spomínali, tých, čo ste spomínali. Však si pozrite vašu rozpravu. Vy sa bojíte, čo nám mohli povedať vaši bývalí kolegovia. No ja sa ani nečudujem, že sa toho bojíte. Čakáte, že kedy to vytiahneme. No na čo by sme to teraz vyťahovali, keď tu máte Mikulca, čo zametie pod koberec všetko. Ale dočkáte sa, pán minister Naď, dočkáte sa aj vy. (Reakcia z pléna.) Nie koncentračných táborov, spravodlivosti. Ak je pravda to, čo povedali, a orgány činné v trestnom konaní to vyšetria, tak sa dočkáte spravodlivosti. Žiadne tábory, normálna spravodlivosť. Nie tá vaša čurillovská, ale normálna spravodlivosť, taká, ako má byť.
79. schôdza NR SR - 2.deň - A. dopoludnia
Dátum: 2022-12-09
Poslanec: Suja, Miroslav (-)
Druh vystúpenia: Vystúpenie s faktickou poznámkou

144. Ďakujem za slovo. Áno, táto vláda je neschopná a babrácka. A padla otázka, že načo nám je táto vláda. Na to si ľudia odpovedali už dávno sami. Vidíme, uvidíme, ako dopadne hlasovanie, či už bude v utorok, alebo bude neskoršie, či zabralo to vyhrážanie, alebo motivovanie niektorých poslancov zo strany súčasnej vládnej chunty, lebo podľa šumov, čo sa tu vedú, tak intenzívne sa na tom pracuje. A na druhej strane mne je osobne úplne jedno, kto aký oblek nosí alebo na akom aute sa vozí. Pre mňa je dôležité, ako háji záujmy Slovenskej republiky a jej občanov. To je pre mňa dôležité, vážení kolegovia, lebo tu máme sedliakov, ako sa teraz vedľa pán Šefčík smeje, sedliakov, ktorí chodia, že im seno trčí z topánok, ale nehája záujmy jednoduchých ľudí, ale záujmy len samých seba. Ďakujem. (Ruch v sále.)
79. schôdza NR SR - 1.deň - B. popoludní
Dátum: 2022-12-08
Poslanec: Suja, Miroslav (-)
Druh vystúpenia: Vystúpenie s faktickou poznámkou

24. Ďakujem za slovo. (Ruch v sále a prerušenie vystúpenia predsedajúcim.) Pčolinský, Peter, podpredseda NR SR 25. Pán Šipoš... Suja, Miroslav, poslanec NR SR 26. No tak počuli sme tu plač paródie na premiéra, ale vy pán Heger, vy nikomu nevadíte. Vás nikto neberie vážne. Ja viem (povedané so smiechom), že sa vám toto ťažko počúvalo, čo zaznelo v úvodnom slove, že vás tu nikto nespomenul, len Matovič a Kollár, premiéra nikto. No, musí to byť ťažké pre vás, ale viete, vy ste pre všetkých vzduch. Vzduch. A dokonca taký vzduch, že predkladateľom ani nevadí, keď hovoria, že tu kľudne môžte aj ostať. A viete, prečo tu môžte ostať? Lebo vzduch, vzduch nikomu nevadí. Je mi vás ľúto (povedané so smiechom), byť takýmto bábkovým premiérom, to nedokáže hocikto, ale zasa viete sa poslušne postaviť v Bruseli, viete sa postupne postaviť, kde vás pošlú, a áno, poprikyvovať, ale nič neriešiť, preto vy nikomu nevadíte. Je ťažké byť vzduch.
27. schôdza NR SR - 1.deň - B. popoludní
Dátum: 2021-04-30
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

122. Pán minister, viete, čo je výsledkom vášho pôsobenia vo funkcii ministra školstva? Okrem teda toho, čo hovoríte, ale čo sú v podstate len také propagandistické reči tu pre nás poslancov. To, že ste z našich detí urobili hlupákov tým, že ste zavreli školy, dve zrušené maturity. A teraz mi povedzte, ako tie deti, ako tí študenti k tomu prídu, že nemohli absolvovať maturity tak ako my všetci, že akým spôsobom im to vysvetlíte alebo akým spôsobom to oni budú vysvetľovať svojim deťom, že nemohli absolvovať maturity tak ako všetci ostatní? Že bol nejaký COVID? Nie. Že ste tam bol vo funkcii vy a že tam bol váš šéf Matovič a teraz Heger, to je pravý dôvod, prečo oni nemohli maturovať. Pretože mi vysvetlite, čo je to za logiku, čo je to za logiku, že človek si mohol v tom čase ísť nakúpiť niekde do drogérie toaletný papier, ale nemohol zmaturovať. Vari na tých maturitách, na tej ústnej časti sa zišlo viacej ľudí ako niekde v nejakých hypermarketoch alebo v MHD? Nezišlo sa tam viacej ľudí, je to to isté. Je to absolútna absurdita. A za takých istých podmienok, aspoň za takých istých podmienok, ako mohli ísť ľudia do práce, tak takisto mohli ísť aj tí študenti na tie maturitné skúšky. A napriek tomu nešli. Čiže toto, z tohto hľadiska je absolútna absurdita, snáď už len väčšia môže byť to, čo teraz pripravujete, aby si mohli študenti meniť niekde na maturitných vysvedčeniach pohlavie, lebo to, to je ešte možno väčšia absurdita ako toto, čo som povedal pred chvíľou.
27. schôdza NR SR - 1.deň - B. popoludní
Dátum: 2021-04-30
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

98. Pán minister Krajniak, rozprávali ste tu veľmi dlho o tom, za čo všetko sa chcete ľuďom na Slovensku ospravedlniť. Tak aj ja sa chcem spýtať, kedy sa ospravedlníte ľuďom za to, že ste boli členom Prezídia Fondu národného majetku práve v čase najväčšej, jednej z najväčších káuz moderných dejín Slovenska, teda kauzy Gorila, a že ste v tom spise Gorila boli spomínaný ako jeden z piatich rozhodujúcich hlasov Penty. Kedy sa za toto ospravedlníte?
27. schôdza NR SR - 1.deň - B. popoludní
Dátum: 2021-04-30
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

48. Vážený pán bývalý a dúfam, že už definitívne bývalý predseda vlády a čoskoro už aj bývalý minister, vy ste sa tu v tom svojom vystúpení hneď na úvod, ten váš tón hlasu bol naozaj taký, ako keby ste sa mali každú chvíľu rozplakať. Dokonca kolegovia tuná z vládnej koalície vám tu drukovali aj vy ste to sám povedali, ako vám veľmi záleží na životoch, že pre vás je najväčšia hodnota ľudský život a že vlastne všetko, čo ste robili, že celé Slovensko, to, že ste ho položili na kolená, je len preto, lebo ste chceli chrániť ľudské životy. Ale ak by to bola pravda, to, čo hovoríte, že život je pre vás najväčšia ľudská hodnota, tak mi vysvetlite, ako je možné, že ešte stále, ešte stále po toľko rokoch, po tom, čo tu padla bývalá totalita, tak je možné, že sú v interrupciách vraždené ročne tisíce detí. A keď už hovoríme o tých číslach, že čísla nepustia, lebo vy ste s tým začali, 5 824 zavraždených detí, to sú posledné čísla. Vy ste s tým neurobili absolútne nič! Stále je to v Slovenskej republike legálne aj za vašej vlády, vašej Matovičovej vlády, aj za tejto súčasnej Hegerovej vlády. Ak vám naozaj na ľudských životoch záleží, tak ako je možné, že do programového vyhlásenia vlády ste opakovane dali to, že Slovenská republika sa má orientovať na zločineckú organizáciu NATO, že to je pilier našej bezpečnosti, organizácia, ktorá, opäť, zasa čísla nepustia, v roku 1999 len počas bombardovania Juhoslávie zavraždila viac ako 5-tisíc civilistov a z toho 1 200 detí? Tak o akej ochrane života a akom živote ako ľudskej hodnote tu hovoríte? Vy ste obyčajný pokrytec a farizej a jedného dňa sa budete za to zodpovedať aj pred Bohom, aj pred národom.
27. schôdza NR SR - 1.deň - B. popoludní
Dátum: 2021-04-30
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

28. Pán podpredseda, vy ste vo svojom vystúpení veľmi správne podotkli, že pokiaľ o núdzovom stave bude rozhodovať parlament dodatočne, a teda nie vopred, tak prakticky parlament sa stáva len štatistom a núdzový stav bude možné predlžovať prakticky donekonečna. Ja s týmto úplne súhlasím, ale treba, bohužiaľ, povedať aj to, že aj keby ste túto jednu vec zmenili a parlament by rozhodoval o núdzovom stave dopredu, tak naďalej by zostával štatistom a naďalej by ho bolo možné predlžovať donekonečna, pokiaľ by sme zachovali systém, tak ako je nastavený teraz, že o núdzovom stave v podstate rozhoduje parlament jednoduchou väčšinou. Lebo pokiaľ rozhoduje jednoduchou väčšinou, tak v podstate môže úplne obísť predstaviteľov opozície a toto, myslím si, že absolútne nie je správne. Jediná možnosť, ako ukončiť tento, túto... nazvime to tak, diktatúru vládnej koalície, je to, aby o vyhlasovaní núdzového stavu rozhodoval parlament ústavnou väčšinou a o predlžovaní kľudne aj väčšou väčšinou, čiže napríklad štvorpätinovou väčšinou, tak ako sme to navrhovali tento rok aj my. Pretože naozaj nie je možné, aby o núdzovom stave, ktorý je upravený priamo v ústavnom zákone a ktorý doslova zasahuje do ústavou garantovaných práv a slobôd slovenských občanov, aby o tom proste vláda rozhodovala bez toho, aby na to potrebovala súhlas aspoň časti opozície. Toto je absolútne neprijateľné. My sme tento návrh predložili a budeme ale aj naďalej, napriek tomu, že tento návrh neprešiel, toto tvrdo presadzovať, pretože aj keby tento núdzový stav teraz možno skončil za týždeň, za dva alebo za mesiac, tak na jeseň tu bude znova. Príde nejaká štvrtá, piata, šiesta vlna tej tzv. pandémie COVID-u-19 a bude sa to zasa všetko opakovať zas a znova. No a v tom prípade my poslanci už naozaj nemôžme nieže mlčať, lebo my tu naozaj nemlčíme, my hovoríme, rozprávame, poukazujeme na to, ale my musíme byť prví, ktorí sa postavia proti tomu na odpor a budeme viesť ľudí proti tejto vláde priamo v uliciach.
25. schôdza NR SR - 7.deň - B. popoludní - 01.04.2021
Dátum: 2021-04-01
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

202. Kolegyňa, kolegyňa Sulanová, napriek tomu všetkému, čo ste tu povedali, panie poslankyne a páni poslanci z vládnej koalície, tu povedala myšlienku, ktorá tu ešte nezaznela. (Zaznievanie gongu.) A síce, že máme počúvať ľudí, ktorí nás tu dostali do parlamentu, vďaka ktorým tu dnes sedíme, vďaka ktorým tu dnes môžme rozhodovať, že sa treba spýtať aj ich na názor. A verte mi tomu, že keby ste sa dneska spýtali ľudí na uliciach, čo si myslia o týchto vašich šialených opatreniach a čo si myslia o vašom predlžovaní núdzového stavu, tak by to nebolo nič pekné. A keby tu teraz mohlo byť referendum o tom, či predlžovať alebo nepredlžovať núdzový stav, tak za päť minút celý ten váš slávny núdzový stav skončí. A preto ja hovorím, že my poslanci, a tak ako to povedala pani Sulanová, my poslanci tu naozaj nie sme na to, aby sme tu presadzovali nejaké svoje osobné záujmy, ale sme tu na to, aby sme slúžili národu, slovenskému národu a všetkým slušným občanom Slovenskej republiky.
25. schôdza NR SR - 7.deň - B. popoludní - 01.04.2021
Dátum: 2021-04-01
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

116. Ďakujem kolegom za faktické poznámky. Obzvlášť musím súhlasiť s kolegom Šimkom v tom, že naozaj je neprijateľné, aby na jednej strane museli drobní slovenskí podnikatelia zatvárať svoje prevádzky a na druhej strane tu máme otvorené veľké obchodné reťazce, ktoré sú v zahraničných rukách, v rukách zahraničných nadnárodných koncernov, máme tu otvorené banky, ktoré neboli prakticky nikdy zatvorené, na čom tiež možno vidieť, komu táto vláda slúži. Určite nie slovenským národným záujmom. Pokiaľ ide o tie poznámky od napríklad pána poslanca Dostála v tom, že je chybné možno očakávať od vládneho materiálu, aby tam boli aj nejaké negatíva. Ja si myslím, že takýto, takýto materiál, ktorý má rozhodovať o takej dôležitej veci, ako je predĺženie núdzového stavu, v takom niečom musí byť jednoducho zapracované aj výhody, aj nevýhody toho núdzového stavu. Ľuďom sa jednoducho musí povedať pravda, musia sa im povedať fakty a Národná rada je orgán, ktorý má o tom rozhodnúť. Samozrejme, vláda tam môže povedať, aký má na to celé ona názor, ale mala by tam uviesť aj negatíva. Takisto ako keď sme tu mali, ja neviem, referendum o Európskej únii, aj tam sme videli, že aké to bolo celé všetko jednostranné, a pritom sa tam hovorilo iba o výhodách a tie nevýhody sa absolútne zamlčovali, takisto je to teraz aj pri núdzovom stave. A pokiaľ ide, pán poslanec Šudík, o to, že my neponúkame nijaké riešenia ani o ničom nehovoríme, tak tu musím povedať, že jedno riešenie existuje na to, aby sa nezvyšovali počty nakazených. Stačí jednoducho neposielať ľudí sa povinne testovať, neposielať ich každý týždeň, aby stáli v nejakých radách a tam sa mohli nakaziť. To je napríklad jedno z riešení, ako zabrániť tomu, aby sa zvyšoval počet nakazených.
25. schôdza NR SR - 2.deň - A. dopoludnia
Dátum: 2021-03-17
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

127. Ďakujem pekne. Ja musím naozaj potvrdiť všetko, čo tu bolo povedané. Slovensko má naozaj ideálne podmienky na to, aby sme tu mali naozaj rozvinuté poľnohospodárstvo a potravinárstvo. Máme tu čistú vodu, ktorú nám môžu závidieť na celom svete. Máme tu veľmi kvalitnú pôdu, máme obrovské skúsenosti s potravinárstvom a poľnohospodárstvom a vieme, že aj v minulosti sme ako štát dokázali byť naozaj sebestační v tých základných potravinách a dokázali sme ich vo veľkom vyvážať do zahraničia - a dneska je to naopak. Bolo tu povedané, za aké obrovské peniaze dovážame každý rok potraviny. A tá sebestačnosť dnes je menej ako 40 %, čo je absolútne alarmujúce, pretože naozaj našich obyvateľov, našich občanov neuživia nejaké automobilky, ktorými sa hrdí táto vláda alebo aj tie predchádzajúce vlády, koľko sme (ruch v sále a zaznievanie gongu), koľko tu investorov dotiahli a tak ďalej, pretože namiesto toho, aby vláda tie zahraničné stimuly, tie peniaze investovala do podpory našich domácich poľnohospodárov a potravinárov, tých, ktorí nás naozaj živia, tak namiesto toho dávala peniaze radšej zahraničným nadnárodným koncernom. A ja si myslím, že toto musí naozaj skončiť a musíme sa vrátiť k tomu, čo sme tu mali vo veľkom vybudované a čo fungovalo. Ďakujem pekne.
25. schôdza NR SR - 2.deň - A. dopoludnia
Dátum: 2021-03-17
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie

88. Panie poslankyne, páni poslanci, bolo tu povedané toho naozaj mnoho. Náš návrh zákona je naozaj jednoduchý, my chceme novelizovať ústavu tak, aby naozaj v budúcnosti nebolo možné prijímať akýkoľvek zákon, ktorý by umožnil, aby deti bolo možné vychovávať, alebo aby ich mohli vychovávať páry rovnakého pohlavia, teda homosexuálne páry, páry rôznych sexuálnych deviantov, a keď máme tento cieľ, tak to nehovoríme len tak z nejakej pasie, ale hovoríme to kvôli tomu, lebo veľmi dobre vieme, čo by hrozilo, keby takéto deti takéto páry vychovávali. Aj preto ja na záver poviem jednu štatistiku, ktorá je síce zo zámoria, zo zahraničia, zo Spojených štátov amerických, ale ktorá dobre ilustruje, čoho je schopná táto tzv. štvorpercentná menšina. Lebo hoci sa teda hovorí, že celkovo vo svetovej populácii je iba 4 % homosexuálov, tak podľa jednej psychologickej štúdie sa homosexuáli v Spojených štátoch amerických dopúšťajú viac ako 33 % všetkých ohlásených zneužití detí, čiže 4-percentná menšina má na rováši 33 % zneužití detí. Myslím si, že tieto (ruch v sále a zaznievanie gongu), táto štatistika hovorí za všetko, takže naozaj poprosím vás o podporu tohto zákona, tejto novely ústavy, pretože tu nejde o nič iné ako o ochranu našej rodiny našich detí a nášho národa. Ďakujem pekne.
25. schôdza NR SR - 2.deň - A. dopoludnia
Dátum: 2021-03-17
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie s faktickou poznámkou

52. Ja ďakujem všetkým kolegom za faktické poznámky. Som naozaj rád, že sa tu nájde v tomto parlamente ešte stále dostatok ľudí, ktorí majú zdravý rozum, ktorí chápu, že dve a dve sú štyri, a nie päť. Len jediná vec ma mrzí na celej tejto diskusii, je to, že vôbec sme dospeli do takej situácie, že musíme predkladať takýto návrh zákona, takýto návrh ústavného zákona, že takéto niečo musíme ukotvovať v ústave, pretože toto sú veci, ktoré sú naozaj samozrejmé a ktoré kedysi vôbec nikto nespochybňoval, len dnes je to už všetko naozaj hore nohami a mňa mrzí, že musíme k takýmto krokom pristupovať, ale pre ochranu rodiny, aj pre ochranu nášho národa je to naozaj nutné. Ďakujem.